									Propeller Clock V4.02
						(Windows 98, 2000, XP 32 bit verziókhoz.
						 XP 64 bit, Vista-n, Windows 7 -en nincs tesztelve)


						Beállító program a USBBase.asm 4.02 verziójához
							( 18F2550 kontrollerrel felépítettekhez)



A beállító programmal a módosított bázis összes lehetőségét számítógépről lehet kezelni.
Csak a UsbBase.asm 4.02 verziójával működik!


Összeköttetés:
-------------
USB:
 Egyszerűen csatlakoztassuk egy szabad USB porthoz.

RS232:
 A számítógép valamelyik szabad COM portját és az órát szabványos, úgynevezett "Null modem"
kábellel kell összekötni. A vezérlőjelek (DTR) biztosítják az órának az adáshoz a negatív tápfeszültséget.
Ez lehet USB - serial átalakító, BlueTooth modul is. A sebességet mindig igazítsuk az UsbBase programban
 beállítotthoz.

DCF77:
  A DCF77 vevő molulra a táp és a föld kivezetései közé egy 47uF tantál és egy 100nF kerámia kondenzátor
kössünk. A táp kivezetésébe az óra tápját egy a modulnál elhelyezett 100 Ohm-os ellenálláson vezessük át.
A táp és a jelvezeték sodrott érpár vagy árnyékolt kábel legyen. UTP kábalt ajánlom: az összes fehérrel jelzett
vezetékre a földet, a narancsra a tápot, a kékre a jelet kössük. A föld vezetékeket a kábel mindkét végén
kössük össze. Az órához egy hármas jumperrel kapcsolódik. A modul aktív alacsony (szélső) adatkimenetét
használjuk.

A ferrit antennát Frankfurt irányára merőlegesen, víszintesen helyezzük el.


Telepítés:
---------

  A PropellerClock.exe programot helyezzük el egy alakalmas könyvtárban, a CPortLib6.bpl állományt
pedig a Windows system32 könyvtárába.


Beállítás:
---------

  A program alapesetben az USB portokon vagy az COM1: porton keresi az órát, de a port a program
indítása után a "Settings/Communication" menüpont segítségével átállítható. Az átviteli sebességnek
meg kell egyeznie a Base.asm -ben a fordításkor megadott értékkel.
Az adatbitek száma 8, paritásbit nincs, a stop bit száma mindig 1, handshake nem kell.


Kapcsolat felvétele:
-------------------

  Az adatkapcsolat az "Open" gomb megnyomásával nyitható meg.
  A bal felső sarokban levő "LED" a kommunikáció meglétét zöld színnel jelzi.
  A munka végeztével a kapcsolat a "Close" gombbal zárható le.


Parancsok végrehajtása:
----------------------

  A paraméterek beállítása után az adatokat el kell küldeni a bázisnak.
  A gombok a felíratuknak megfelelő műveleteket hajtják végre.


Mentett állományok:
-----------------

  Az ébresztési és beállítási adatokat állományokba lehet menteni, és onnan be lehet olvasni az órába.
(A fájlok tartalmára a beolvasási rutin NEM végez ellenőrzést. Csak a programmal mentett állományokat
célszerű beolvasni, a nem megfelelő tartalom az óra működését megzavarja.)


Ötletek:
-------

	- Egy sorba csak egyfajta ébresztést lehet megadni: Propeller ki/be kapcsolást vagy hangjelzést vagy relé kapcsolást.
		Az "Alarms I" és az "Alarms II" lapon 20-20 sor áll rendelkezésre.
	- Hosszabb idejű relé bekapcsolást érhetünk el, ha a kikapcsolási idő alatt újabb relét bekapcsoló ébresztést állítunk be.
	- Amennyiben az ébresztés beállításakor 0 perces relé bekapcsolást állítunk be, a relé az ébresztéskor kikapcsol.
	- Ha az "Ignore hour" aktív, akkor minden órában aktivizálódik az ébresztés.
	- Hangjelzéses ébresztésnél a hangjelzések számát a relé idő beállításnál használt mezőben lehet beállítani 1..15 között.
		(A 0 megadásánál is 8 hangjelzést kapunk.)
	- Több eltérő beállítású ébresztést is meg lehet adni azonos időpontra, ellentétes vezérlés megadásakor a magasabb sorszámú
       által előírt vezérlés lesz érvényes.



Elhatárolódás: (Nagyon apró betűkkel szedve...)
--------------

A programokat (a beállító programot és a pic programját) mindenki a saját felelősségére használja.
Az esetleges károkért (kimaradt vagy nem a kellő időben történt ébresztésért, a PWM adatok hibás
beállítása miatt megégett tekercsekért, a relé kimenetére kötött berendezésben esetlegesen bekövetkező
maradandó változásokért) a programok szerzője nem vállal felelősséget.

